31992D0245
L 124/42
JURNALUL OFÍCIAL AL UNIUNII EUROPENE
DECIZIA COMISIEI
din 14 aprilie 1992
privind condițiile de sănătate animală și de certificare veterinară pentru importul de preparate din carne din Tunisia și de modificare a Deciziei 79/542/CEE a Consiliului și a Deciziei 91/449/CEE a Comisiei
(92/245/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind starea de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Regulamentul (CEE) nr. 3763/91 (2), în special articolele 21a și 22,
întrucât Decizia 79/542/CEE a Consiliului (3), astfel cum a fost modificată ultima dată prin Decizia 92/162/CEE a Comisiei (4), stabilește o listă cu țări terțe dintre care statele membre autorizează importurile de animale din speciile bovină și porcină, de ecvidee, de carne proaspătă și de preparate din carne; întrucât această listă a fost completată de Decizia 91/361/CEE a Comisiei (5) cu adăugarea, printre altele, a Tunisiei referitor la autorizarea pentru importul de preparate din carne tratate în recipiente ermetice până la o valoare F0 egală cu trei sau mai mult;
întrucât Decizia 91/449/CEE a Comisiei (6), astfel cum a fost modificată ultima dată prin Decizia 92/244/CEE (7), stabilește modelele de certificate de sănătate cerute la importul preparatelor din carne provenind din țări terțe;
întrucât dintr-o misiune veterinară a Comunității a rezultat că, în ciuda situației sale sanitare, teritoriul Tunisiei este acoperit de servicii veterinare suficient de bine structurate și organizate; întrucât producerea unor preparate din carne tratate termic destinate exportului în Comunitate va fi supravegheată de către un veterinar oficial desemnat de către departamentul serviciilor veterinare;
întrucât condițiile de sănătate animală și certificatul de sănătate trebuie să fie adaptate la situația proprie a țării considerate;
întrucât măsurile prevăzute în prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
(1) Statele membre autorizează importul de preparate din carne provenind din Tunisia care au fost supuse:
-
fie unui tratament într-un recipient ermetic până la o valoare F0 egală cu trei sau mai mult;
-
fie unui tratament termic de fierbere la o temperatură în profunzimea produsului de cel puțin 80 °C.
(2) Statele membre nu autorizează importul altor preparate din carne provenind din Tunisia decât al celor menționate la alineatul (1).
Articolul 2
(1) Decizia 79/542/CEE se modifică după cum urmează:
(a)
în anexă, în coloana „Remarce speciale” referitor la preparatele din carne, se inserează, pe linia corespunzătoare Tunisiei, cifra „(4)” după cifra „(3)”;
(b)
la sfârșitul listei cu țări, în notele de sub „Observații speciale” se adaugă ca ultimă frază următoarele:
„(4)
În ciuda restricțiilor menționate în lista de mai sus, sunt autorizate preparatele din carne fierte la o temperatură în profunzimea produsului de cel puțin 80 °C.”
(2) În partea a doua din anexa C la Decizia 91/449/CEE se inserează Tunisia în lista țărilor autorizate să utilizeze modelul de certificat sanitar-veterinar.
Articolul 3
Prezenta decizie se adresează statelor membre.
Adoptată la Bruxelles, 14 aprilie 1992.